# Gordon Derrick

Gordon Derrick és un banquer, empresari i exdirigent esportiu caribeny. És llicenciat en Enginyeria Mecànica per l'Institut de Tecnologia de Florida i té un Màster en Administració d'Empreses per la Universitat de les Índies Occidentals (UWI).
Va ser vicepresident del Antigua Commercial Bank fins al setembre de 2004 i és l'actual director del The Eastern Caribbean Home Mortgage Bank.
Gordon Derrick va ser president del desaparegut club de futbol Antigua Barracuda FC, una franquícia de la United Soccer League (USL).
L'abril de 2004 va ser nomenat secretari general de l'Associació de Futbol d'Antigua i Barbuda. El 22 de maig de 2012 va accedir a la presidència de la UCF substituint a Jack Warner. El 19 de setembre de 2017 va abandonar el càrrec en ser inhabilitat per la FIFA.
Derrick ja havia estat amonestat i multat amb 30.000 francs suïssos l'octubre del 2011 en el procediment obert pel comitè d'ètica de la FIFA contra diversos funcionaris de la Unió Caribenya de Futbol (CFU).
L'abril del 2016 va ser desqualificat per optar a la presidència de la CONCACAF per les investigacions obertes per la FIFA sobre el presumpte ús indegut dels fons de desenvolupament.
El juliol del 2016, Gordon Derrick va ser reelegit president de la CFU per 18 vots a 12 enfront del candidat oponent, David John-Williams.
El 19 de setembre de 2019, Gordon Derrick va ser sancionat pel Comitè d'Ètica de la FIFA a sis anys d'inhabilitació i multa de 30.000 francs suïssos per a exercir qualsevol mena d'activitat relacionada amb el món del futbol. Va ser considerat culpable de sis infraccions del codi ètic de la FIFA, incloent-hi l'oferta i l'acceptació de suborns o la mala gestió de fons. El 31 de juliol de 2018, el comitè d'apel·lació de la FIFA li va reduir la pena a quatre anys d'inhabilitació i la multa a 15.000 francs suïssos.

## Referències

* 1 2 «Gordon Derrick Profile» (en anglès). Bloomberg, 17-01-2019. [Consulta: 17 gener 2019].
* ↑ «Barracuda Signs Up With USL» (en anglès). HVFC, 26-05-2010. [Consulta: 17 gener 2019].
* ↑ Agència, AFP. «La FIFA pide 4 años de suspensión contra Gordon Derrick, sucesor de Warner» (en castellà). El Telégrafo, 28-04-2017. [Consulta: 17 gener 2019].
* 1 2 «El órgano de decisión de la Comisión de Ética independiente inhabilita al oficial del fútbol Gordon Derrick». FIFA, 19-09-2017. Arxivat de l'original el 17 de gener 2019. [Consulta: 17 gener 2019].
* ↑ «FIFA Ethics Committee takes final decisions on ethics proceedings against CFU officials» (en anglès). FIFA, 18-11-2011. [Consulta: 17 gener 2019].
* ↑ Panja, Tariq. «Candidate for Crisis-Hit Soccer Body Fails Background Check» (en anglès). Bloomberg, 12-04-2016. [Consulta: 17 gener 2019].
* ↑ Agència, EFE. «FIFA prohíbe a presidente de la Unión Caribeña aspirar a presidir la Concacaf» (en castellà). TvMax, 13-04-2016. [Consulta: 17 gener 2019].
* ↑ «Gordon Derrick elected CFU President for a Second Consecutive Term» (en anglès). CFU, 24-07-2916. Arxivat de l'original el 29 de juliol 2016. [Consulta: 17 gener 2019].
* ↑ FIFA.com. «FIFA Appeal Committee partially confirms ban on Gordon Derrick» (en anglès). FIFA. [Consulta: 16 abril 2020].

## Enllaços externs

* Antigua & Barbuda Football Association (ABFA) Arxivat 2021-03-05 a Wayback Machine. (anglès)
* Caribbean Football Union (CFU) (anglès)